פ"ו נרסימהה ראו

פמולאפרטי ונקאטה נרסימהה ראו (באנגלית: Pamulaparthi Venkata Narasimha Rao, בטלוגו: పాములపర్తి వెంకట నరసింహారావు; 28 ביוני 1921 – 23 בדצמבר 2004) היה עורך דין ופוליטיקאי הודי שכיהן כראש ממשלת הודו בשנים 1991–1996. הוא כונה "אבי הרפורמות הכלכליות של הודו". הוא היה ראש הממשלה הראשון שמוצאו בדרום הודו וראש הממשלה השני שמקורו באזור שאינו דובר הינדית. כונה גם "צ'נאקיה" בגלל כישרונו להעביר בפרלמנט חוקים כלכליים ופוליטיים בתקופה שבה עמד בראש ממשלת מיעוט.

ביוגרפיה
ראו נולד ב-28 ביוני 1921 בנסיכות היידראבאד. בן למשפחה ברהמנית. למד משפטים באוניברסיטת אוסמנייה בהיידראבאד.

ראו היה סופר ומשורר, ובעל ידע רב בתחומים רבים. הוא שלט ב־15 שפות: טלוגו, אנגלית, הינדית, מרטהי, אוריה, סנסקריט, קנאדה, טמילית, אורדו, פרסית, ערבית, צרפתית, ספרדית, גרמנית.

בשלב מסוים הואשם בשחיתות ועבירות בחירות, בשנת 2000 הורשע בגלל חלק מסעיפי האישום ובשנת 2002 זוכה.

רסימהה ראו נפטר בדצמבר 2004 בניו דלהי אחרי שלקה באוטם שריר הלב. גופתו נשרפה בהיידראבאד ב-25 בדצמבר 2004.

קריירה פולטית 
פעילותו הפוליטית של ראו החלה ב-1941, כשנעצר במהלך הפגנה למען עצמאות הודו. ראו הצטרף ל, ולאחר עצמאות הודו היה חבר בבית הנבחרים של אנדרה פרדש במשך יותר מ-20 שנה, מ-1957 עד 1977.

בשנים 1971–1973 כיהן כראש השרים של מדינת אנדרה פרדש.

ב-1975 נבחר ראו למזכ"ל הקונגרס הלאומי ההודי, וב-1977 נבחר ללוק סבהה. ב-1980 היה לשר החוץ בממשלת אינדירה גנדי, וב-1984 לשר הפנים. לאחר רצח גנדי מונה לשר ההגנה בממשלת רג'יב גנדי, וביוני 1988 חזר לכהן כשר החוץ, עד לתבוסת המפלגה בבחירות בדצמבר 1988.

ראש ממשלת הודו
רג'יב גנדי היה מועמדה של הקונגרס הלאומי ההודי לראשות ממשלת הודו בבחירות ב-1991, אך הוא נרצח ב-21 במאי 1991 בעת קמפיין בחירות בטאמיל נאדו. מפלגת הקונגרס הפעילה לחץ על אלמנתו, סוניה גנדי, לעמוד בראש הרשימה, אך היא סירבה. בעקבות כך, נבחר נרסימה ראו למועמד המפלגה, שזכתה בבחירות והקימה קואליציה בראשותו.

ראו החזיק את משרד התעשייה והיה אישית אחראי לפירוק ה-Licence Raj תוך כדי הפיכת המדיניות הכלכלית שנקבעה על ידי ממשלת רג'יב גנדי. הממשלות של
אטאל ביהארי וג'פיי ומאנמוהאן סינג אחריו המשיכו במדיניות הרפורמות הכלכליות שהוא הטווה לראשונה. בממשלתו כיהן מנמוהן סינג כשר האוצר. בגיבויו של ראו הפעיל מנמוהן סינג ברפורמות ברוח הגלובליזציה שנדרשו על ידי קרן המטבע הבין-לאומית על מנת לחלץ את הודו שהייתה כמעט חדלת פירעון מקריסה כלכלית מוחלטת.

בתקופת שלטונו בראש ממשלה התרחשו אירועים משמעותיים בתולדות ארצו.
ראו הוביל מפנה מהדגם הכלכלי המעורב, עם דגש על התעשייה, מיסודו של ג'ווהרלל נהרו אל דגם של כלכלת שוק. היה עד לצמיחת אופוזיציה ימנית חזקה בראשות מפלגת מפלגת העם ההודית שקראה תגר על שלטון הקונגרס הלאומי שמשל בהודו רוב השנים אחרי 1947.

חיים אישים 
נולדו לו חמש בנות ושלושה בנים, שניים מהם נבחרו לכהן בפרלמנט של הודו.

קישורים חיצוניים

 
 

 
 כתבת הספד ב"קול אמריקה"
PV Narasimha Rao Remembered as Father of Indian Economic Reforms - 2004-12-23

הערות שוליים

שרי החוץ של הודו
שרי פנים
שרי ההגנה של הודו
שרי משפטים
שרי בריאות
שרי חינוך
ראשי ממשלת הודו
משפטנים
הינדואים
עורכי דין אמריקאים במאה ה-20
אישים שגווייתם נשרפה
הודים שנולדו ב-1921
נפטרים ב-2004
חברי הלוק סבהה
אנדרה פרדש
ראשי ממשלות המדינות והטריטוריות של הודו